Friedrich Wolf

**Friedrich Wolf** (Neuwid, 23. decembar 1888 - Lehnitz kraj Berlina, 5. oktobar 1953) bio je njemački ljekar, književnik i komunistički političar, najpoznatiji kao autor drame *[[Professor Mamlock (drama)|Professor Mamlock]]*, jednog od prvih književnih djela koje je opisivalo antisemitsku politiku nacističke Njemačke.

Rodio se u porodici jevrejskog trgovca u Rajnskoj pokrajini, a od 1907. do 1912. je studirao medicinu, filozofiju i historiju umjetnosti. Godine 1913. je otpočeo karijeru ljekara, da bi potom za vrijeme prvog svjetskog rata služio kao vojni ljekar na Zapadnom frontu. Njegova ratna iskustva su ga učinila gorljivim pacifistom, ali i protivnikom postojećeg poretka, te se već 1918. priključio Nezavisnoj socijaldemokratskoj partiji Njemačke. 1920-ih je postao jedna od istaknutih ličnosti njemačke književne ljevice, a 1928. postao član Komunističke partije. Godine 1929. je njegova drama *Cyankali* izazvala kontroverze zbog liberalnog tretmana tada ilegalnog abortusa, a sam Wolf bio nakratko uhapšen pod optužbom da ih je izvodio.

Nakon dolaska nacista na vlast 1933. je sa porodicom emigrirao u Moskvu. Za vrijeme španskog građanskog rata se borio u Internacionalnim brigadama, da bi nakon poraza Republike bio interniran u Francuskoj. Odatle je 1941. otišao dobivši sovjetsko državljanstvo, da bi tokom drugog svjetskog rata bio jedan od članova Nacionalnog komiteta slobodne Njemačke. U domovinu se vratio 1945. Od 1949. do 1951. je služio kao prvi ambasador DR Njemačke u Poljskoj.

Njegov sin Markus Wolf je bio legendarni istočnonjemački obavještajac, a Konrad Wolf istočnonjemački filmski režiser.

Njegova drama *Die Matrosen von Cattaro*, posvećena pobuni bokokotorskih mornara, je godine 1979. ekranizirana kao jugoslavenski film *[[Kotorski mornari]]*.

## Djela

* *Mohammed* (1917, drama)
* *Langemarck* (1917, priča)
* *Das bist du* (1919, drama)
* *Der Unbedingte* (1919, drama)
* *Die Schwarze Sonne* (1921, drama)
* *Tamar* (1922, drama)
* *Die Schrankkomödie* (1923, drama)
* *Der Arme Konrad* (1923, drama)
* *Das Heldenepos des alten Bundes* (1924)
* *Kreatur* (1925, novel)
* *Kolonne Hund* (1926, drama)
* *Äther* (1926)
* *Die Natur als Arzt und Helfer* (1927)
* *Koritke* (1927, drama)
* *Der Kampf im Kohlenpott* (1927, novela)
* *Cyankali* (1929, drama)
* *Die Matrosen von Cattaro* (1930, drama)
* *Tai Yang erwacht* (1930, drama)
* *[[Professor Mamlock (drama)|Professor Mamlock]]* (1933, drama)
* *Floridsdorf* (1934, drama)
* *Das trojanische Pferd* (1935, drama)
* *Zwei an der Grenze* (1938, roman)
* *Beaumarchais* (1940, drama)
* *Der Russenpelz* (1942, novella)
* *Heimkehr der Söhne* (1944, novel)
* *Dr. Lilli Wanner* (1944, drama)
* *Was der Mensch säet* (1945, drama)
* *Die letzte Probe* (1946, drama)
* *Märchen für große und kleine Kinder* (1946)
* *Wie Tiere des Waldes* (1947, drama)
* *[[The Council of the Gods|Der Rat der Götter]]* (1949, filmski scenario)
* *[[Bürgermeister Anna]]* (1949, comedy)
* *Menetekel* (1952, novel)
* *[[Thomas Muentzer (film)|Thomas Müntzer]]* (1952, drama, film expose)

## Vanjske veze

* 
* 
* Friedrich-Wolf-Gesellschaft e.&nbsp;V.
* [Biografie beim [Theater an der Parkaue] ] 
* [Wolf und der Islam, über [Mohammed]] (engleski)